মালাক্কা সাহিত্য জাদুঘর

মালাক্কা সাহিত্য জাদুঘর (মালয়: Muzium Sastera Melaka) মালয়েশিয়ার মালাক্কা শহরের সেন্ট পলস পাহাড়ের (St. Paul's Hill) পাদদেশে অবস্থিত একটি মালয়েশীয় সাহিত্যকর্মের উপর ঐতিহাসিক সাহিত্য সংগ্রহশালা। যা একটি বাসভবনের স্থাপত্য নকশার অনুরূপ এবং ১৯৮৪ সালে মুখ্যমন্ত্রী মোহাম্মদ জিন আবদুল গনি দ্বারা উদ্বোধন করা হয়েছিল। জাদুঘরটি মালাক্কার সাংস্কৃতিক ঐতিহ্যের গুরুত্বপূর্ণ অংশ এবং পাঠক-লেখকদের জন্য একটি আকর্ষণীয় স্থান যেখানে এখানে পুরনো হস্তলিপি মুদ্রিত বই ও আধুনিক সাহিত্য প্রদর্শিত হয়। ইতিহাস মালয়েশিয়ার মালাক্কা শহরে অবস্থিত এই সাহিত্য জাদুঘর জাদুঘরের ভবনটি ব্রিটিশ উপনিবেশিক সময়ে সেন্ট পলস হিলে নির্মিত হয়েছিল এবং পরে এটি বাসস্থান এবং কারাগার হিসাবে ব্যবহৃত হয়েছিলো। এটি ঐতিহাসিক Stadthuys (স্টাডথুইস) জাদুঘর কমপ্লেক্সের একটি অংশ। ১৯৭৪ সাল পর্যন্ত মালাক্কা রাজ্য উন্নয়ন কর্পোরেশন (মালয়: Perbadanan Kemajuan Negeri Melaka) এর কার্যালয় হিসাবেও এটি ব্যবহৃত হয় এরপর এটিকে আয়ের কেরোহতে এর বর্তমান অবস্থানে স্থানান্তরিত করা হয়। এই জাদুঘরটি মালাক্কা সুলতানি আমল থেকে শুরু করে আধুনিক সময় পর্যন্ত মালয় সাহিত্যের বিকাশ ও বিবর্তন প্রদর্শন করে। জাদুঘরটিতে মালাক্কার লিখিত ইতিহাস মুন্সি আবদুল্লাহর লেখা এবং স্থানীয় মালয় লোককাহিনী সম্পর্কিত উপাদান প্রদর্শন করা হয়। জাদুঘরের সম্মুখভাগে একটি ম্যুরাল রয়েছে যা মালয়েশিয়ায় লেখার বিবর্তনকে চিত্রিত করে। পাথরের ফলকের ব্যবহার থেকে শুরু করে জাওয়ির পূর্বসূরি আরবি লিপির প্রবর্তন এবং কম্পিউটার ও কীবোর্ডের মতো আধুনিক সরঞ্জামের মাধ্যমে এর সমাপ্তি পর্যন্ত। একটি বড় অংশ হ্যাং তুয়াহ এর গল্পের জন্য উৎসর্গ করা হয়েছে। জাদুঘরটি মালয় উপকথার ইতিহাস ১৬শ শতাব্দীর প্রাচীনতম হাতে লেখা মালয় চিঠি এবং বিখ্যাত সাহিত্যকর্ম যেমন 'মালাক্কা কানুন' (মালয়: Hukum Kanun Melaka) এবং 'হিকায়াত হাং তুয়াহ' (মালয়: Hikayat Hang Tuah) মালয় লেখকদের অবদান এবং দেশের আইনের উপর ইসলামের প্রভাবও প্রদর্শন করে। প্রদর্শনগুলি গ্রাফিক্যাল প্যানেল, প্রদর্শনী বাক্স, অডিও ভিজ্যুয়াল এবং কিয়স্ক তথ্য ব্যবহার করে করা হয়। প্রতিষ্ঠা ও উদ্দেশ্য মালাক্কা সাহিত্য জাদুঘরটি ১৯৮৪ সালে তৎকালীন মুখ্যমন্ত্রী তানস্থ্রি আব্দুল রহিম থাম্বি চিকের উদ্যোগে এর কার্যক্রম শুরু করেছিলো। পরবর্তীতে ১৯৯৫ সালের ২৭ মে এটি সেন্ট পলস পাহাড়ের ব্রিটিশ আমলের ঐতিহাসিক ভবনে নিজস্ব পরিসরে স্থানান্তরিত ও আনুষ্ঠানিকভাবে উদ্বোধন করা হয়েছিলো। মালয়েশিয়ার সমৃদ্ধ সাহিত্য ঐতিহ্য সংরক্ষণ প্রদর্শন এবং নতুন প্রজন্মের মাঝে সাহিত্যের প্রসার ঘটানোই এই জাদুঘর প্রতিষ্ঠার মূল উদ্দেশ্য। এটি মালাক্কা সালতানাতের যুগ থেকে শুরু করে আধুনিক সময় পর্যন্ত মালয়েশিয়ার সাহিত্যের ক্রমবিকাশ এবং গুণী সাহিত্যকর্মের রচয়িতা মালয় সাহিত্যিকদের জন্মকে প্রদর্শন ও সে বিষয়ে জনসাধারণের উপলব্ধি উৎসাহিত করে। এছাড়াও এটি পাথর খোদাই আরবি লিপি (জাবি) থেকে শুরু করে আধুনিক কম্পিউটার পর্যন্ত ভাষার ও লিখন পদ্ধতির ইতিহাস প্রদর্শন করে। বহিঃসংযোগ তথ্যসূত্র